Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1728

9. előkészítő évfolyama számára készített kerettanterv funkciója A közoktatásról szóló törvény alapján, valamint a nevelési-oktatási intézmények működéséről szóló rendeletben megfogalmazottak szerint, ha a középiskola vállalja a Kollégiumi Program megszervezését a 9. előkészítő évfolyamon, vagy a két tanítási nyelvű oktatásban a 9. évfolyamon, az érintett iskoláknak a helyi tanterveik részeként e kerettantervet kell alkalmazni. A Kollégiumi Program célja, hogy biztosítsa a lehetőséget a nevelési-oktatási intézmények működéséről szóló rendeletben foglaltaknak megfelelően a halmozottan hátrányos helyzetű, illetve rászorulónak tekinthető tanulók számára, hogy a kerettanterv és az ahhoz alkalmazott pedagógiai intézkedések révén elsajátíthassák azokat a készségeket, képességeket, amelyek segítségével eredményesen folytathatják és sikeresen befejezhetik középiskolai tanulmányaikat, valamint esélyt kapnak a felsőfokú tanulmányok megkezdésére. Célja továbbá, hogy megteremtse az egyéni különbségekre alapozott, differenciált nevelést-oktatást, és a részt vevő tanulók számára biztosítsa a komplex személyiségstruktúrának megfelelő optimális fejlesztést, figyelembe véve előzetes tudásukat, képességeiket, érdeklődésüket, igényeiket. 2. A Kollégiumi Program kerettantervi rendszerét meghatározó elemek A Kollégiumi Programban részt vevő kollégiumoknak rendelkezniük kell egy olyan öt évre szóló kollégiumi tevékenység- és foglalkozásrendszerből álló programmal, amellyel a programban részt vevő tanulók sikeres tanulmányi előmenetele, szociális hátrányainak csökkentése, kulturális javakhoz való hozzáférése megoldott lesz. A kollégium – ötéves programjának kidolgozásán túl – a 9. előkészítő év megtartását vállaló középiskolával együttműködve elkészíti a program megvalósítását célzó pedagógiai programját, a középiskola a 9. előkészítő évfolyam helyi tantervét az itt közzétett kerettantervi ajánlások segítségével. A kollégium együttműködési megállapodás megkötésével biztosítja a Kollégiumi Programban részt vevő tanulói számára legalább három középiskolában történő tanulás lehetőségét. A három középiskola közül egy vállalja, hogy a Kollégiumi Program keretében megszervezi a 9. előkészítő évfolyamot. A középiskola, a 9. előkészítő évben az e kerettantervnek a helyi tantervébe építésével hangsúlyt helyez a felkutatott halmozottan hátrányos helyzetű és rászoruló tanulók motiválására, kompetenciájuk, személyiségük fejlesztésére, pályaorientációs foglalkozásokkal segít a tanulóknak a középiskola választásban. A középiskola a 9. előkészítő év megszervezése időszakában együttműködik a Kollégiumi Programban érintett tanulók családjával és azokkal a középiskolákkal, amelyekben a tanulók tanulmányaikat folytatják a jövőben. A Kollégiumi Program pedagógiai elvei között szereplő elem az anyanyelvi, az idegen nyelvi, a matematikai, a természettudományos, a digitális, a szociális, a művészeti kompetenciák fejlesztése, melyek segítik a tanulókat a középiskolai követelmények teljesítésében, hozzájárulnak személyiségük fejlődéséhez, és egyéb fejlesztési feladatok megoldásának is alapjául szolgálnak. 3. A 9. előkészítő évfolyam kerettantervének szerkezete és órakerete Éves óraszámok Tantárgyak 9. Magyar nyelv és irodalom Matematika Idegen nyelv (angol/német) 129,5 Dráma Testnevelés Patrónusi foglalkozás

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes